
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	05.06.2026.
	
	Nr. RD-26-212-ir


	Par satiksmi filmēšanas laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā sabiedrības ar ierobežotu atbildību “Mistrus Media” 18.05.2026. un 01.06.2026. iesniegumus par mākslas filmas “Smalkās neprāta stı̄gas” filmēšanu:

1. Noteikt, ka:

1.1. 15.06.2026. un 16.06.2026. tiks atļauta transportlīdzekļu ar speciālām sabiedrības ar ierobežotu atbildību “Mistrus Media” izsniegtām atļaujām (paraugs pielikumā) iebraukšana un stāvēšana:

1.1.1. Doma laukumā;

1.1.2. Pils ielā, posmā no Miesnieku ielas līdz Doma laukumam;

1.2. 09.06.2026. no plkst. 9.30 līdz plkst. 18.00 nepieciešamības gadījumā līdz piecām minūtēm tiks ierobežota vai slēgta transportlīdzekļu satiksme un gājēju kustība Aristida Briāna ielā, posmā no Miera ielas līdz Palīdzības ielai.
2. Par filmēšanas norisi ir atbildīga sabiedrības ar ierobežotu atbildību “Mistrus Media” lokāciju menedžere Ieva Eihe (tālrunis 26548597, e-pasts: ieva.eihe@gmail.com).

3. Rīgas valstspilsētas pašvaldības policijai ierobežot vai nepieciešamības gadījumā līdz piecām minūtēm slēgt transportlīdzekļu satiksmi un gājēju kustību 1.2. apakšpunktā minētajā vietā norādītajā laikā.

4. Filmēšanas organizatore – sabiedrība ar ierobežotu atbildību “Mistrus Media”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;

4.2. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;

4.3. nodrošinās operatīvā transporta un sabiedriskā transporta satiksmi;

4.4. nodrošinās sabiedrisko kārtību filmēšanas norises vietās norādītajā laikā;

4.5. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

